ส่อง 5 หุ้นร้อน SET ยังซึม ไร้ปัจจัยใหม่หนุน
กวิเคราะห์มองดัชนีหุ้นไทยยังผันผวนในกรอบจำกัด โดยตลาดยังขาดปัจจัยหนุนใหม่ การลงทุนเน้นกลุ่มที่ได้รับผลดีจากการอ่อนค่าของราคาน้ำมัน และการอ่อนค่าของเงินบาท
2 ก.ย. 2559

ข่าวหุ้นธุรกิจออนไลน์รายงาน เช้านี้ ณ เวลา 9.06 น. ค่าเงินบาทอยู่ที่ 34.57 บาทต่อเหรียญ ขณะที่ตลาดหุ้นเอเชียเคลื่อนไหวอย่างผันผวน เนื่องจากนักลงทุนระมัดระวังการซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคการเกษตรเดือนส.ค.ในวันนี้ โดยข้อมูลดังกล่าวจะเป็นปัจจัยบ่งชี้แนวโน้มการปรับขึ้นอัตราดอกเบี้ยของธนาคารกลางสหรัฐ (เฟด)
นักวิเคราะห์มองดัชนีหุ้นไทยยังผันผวนในกรอบจำกัด โดยตลาดยังขาดปัจจัยหนุนใหม่ การลงทุนเน้นกลุ่มที่ได้รับผลดีจากการอ่อนค่าของราคาน้ำมัน และการอ่อนค่าของเงินบาท หุ้นเด่นเลือก AAV-IRPC-HANA-EA และ S
 
บล.ธนชาต ระบุในบทวิเคราะห์ (2 ก.ย.) SET มีแนวโน้มเคลื่อนไหวแคบ รอตัวเลขการจ้างงานนอกภาคเกษตร และอัตราการว่างงานคืนนี้ ขณะที่ถ้าพิจารณาในทางเทคนิคมีสัญญาณ “พักฐาน” ชัดเจนมากขึ้น และด้วย 1) Bond Yield ที่ค่อยๆ ปรับสูงขึ้นหลัง Fed แสดงท่าที Hawkish มากขึ้นต่อการขึ้นดอกเบี้ยภายในสิ้นปีนี้ทำให้ Earnings Yield Gap หรือส่วนต่างระหว่าง Earning Yield และ Bond Yield 10 ปีปรับลดลงมาที่ 3.7% ต่ำกว่าค่าเฉลี่ยที่ 4% 2) การแข็งค่าของเงินดอลลาร์ฯ จะกดดันราคาสินค้าโภคภัณฑ์ และราคาน้ำมันดิบ Brent ล่าสุด -3.4% ที่ US$45.5/bbl จะยังเป็นปัจจัยกดดัน SET ต่อเนื่อง แนวรับ 1,520 จุด หรือต่ำกว่านั้น
พิจารณาจาก Trade Code จะเห็นว่าหุ้นที่อยู่ใน Momentum บวกลดลงเหลือเพียง 52% ของ Market Cap ของ SET เท่านั้น (เฉพาะหุ้นใน TNS Coverage)… ทั้งนี้แนะนำ “จำกัด” พอร์ตต่อเนื่อง และ “ซื้อ” กลุ่มหุ้นที่ได้รับผลดีจากการอ่อนค่าของราคาน้ำมัน และการอ่อนค่าของเงินบาท อย่าง IRPC (น้ำมันที่ปรับลดลงจะทำให้ต้นทุนการดำเนินงานลดลง ขณะที่ GRM เพิ่มขึ้นมาที่ US$5-6/bbl) และ HANA
 
บล.กรุงศรี ระบุในบทวิเคราะห์ (2 ก.ย.) เนื่องจากตลาดขาดปัจจัยบวกหนุนจึงทำให้เกิดแรงขายทำกำไรระยะสั้นเพื่อลดความเสี่ยงและรอดูรายงานตัวเลขเศรษฐกิจที่สำคัญและผลประชุมของธนาคารกลางของประเทศต่างๆ ดังนั้นจึงเชื่อว่า SET ผันผวนอยู่ในกรอบค่อนข้างจำกัดและอาจมีทิศทางลงจากแรงขายทำกำไรในหุ้นกลุ่มที่มี PE สูงกว่าปกติโดยที่ไม่มีปัจจัยพื้นฐานรองรับ หรือปรับขึ้นเร็วเกินปัจจัยพื้นฐานในระยะยาว
นอกจากนี้ อาจเกิดการขายต่อเนื่องเพราะกลัวกำไรหาย ดังนั้นจึงจำเป็นต้องระมัดระวังการซื้อขายเป็นพิเศษ แต่อย่างไรก็ตามเนื่องจากปัจจัยพื้นฐานทั้งด้านเศรษฐกิจและผลประกอบการของบริษัทไม่ได้เปลี่ยนไปในทางลบ ดังนั้นการปรับฐานของ SET จะเกิดในระยะเวลาสั้น โดยเรามองแนวรับไว้ที่ 1,500-1,520 จุด สำหรับปัจจัยสำคัญที่ต้องติดตามคืนนี้ได้แก่ ตัวเลขจ้างงานนอกภาคการเกษตรเดือนส.ค. ของสหรัฐ ซึ่งตลาดคาดว่าจะเพิ่มขึ้น 180,000 ตำแหน่งลดลงจาก 255,000 ตำแหน่งในเดือนก.ค. และอัตราการว่างงานจะลดลงจาก 4.9% เป็น 4.8% ในเดือนส.ค. หากออกมาตามคาดก็จะยังไม่หนุนให้เฟดตัดสินใจปรับขึ้นดอกเบี้ยในการประชุม FOMC 20-21 ก.ย. นี้ 
กลยุทธ์การลงทุนวันนี้: Selective BUY
หุ้นเก็งกำไรระยะสั้น: AAV (ผู้นำ low cost airline, ได้ประโยชน์จากนักท่องเที่ยวจีน,ปีนี้กำไรโต 100%)
 
บล.แอพเพิล เวลธ์ ระบุในบทวิเคราะห์ (2 ก.ย.) ว่าวันนี้สังเกตุแนวรับ 1,530 ยืนได้ถือ แต่ถ้าหลุดแนวรับดังกล่าวแนะนำลดพอร์ตบางส่วนลง ระยะสั้นแนะนำเก็งกำไร EA , S (+ สัญญาณทางเทคนิค)